钦定古今图书集成/明伦汇编/宫闱典/第033卷 > 景帝羊皇后
## 钦定古今图书集成/明伦汇编/宫闱典/第033卷 > 景帝羊皇后

按《晋书后妃传》：“景献羊皇后，讳徽瑜，泰山南城人。父
衜，上党太守。后母陈留蔡氏，汉左中郎将邕之女也。
后聪敏有才行。景怀皇后崩，景帝更娶镇北将军濮
阳吴质女，见黜复纳。后无子。武帝受禅，居弘训宫，号
弘训太后。泰始九年，追赠蔡氏济阳县君，谥曰穆。咸
宁四年，太后崩，时年六十五，祔葬峻平陵。”